CELEX: 22013D0043
Language: mt
Date: 2013-03-15 00:00:00
Title: Deċiżjoni tal-Kumitat Konġunt taż-ŻEE Nru 43/2013 tal- 15 ta’ Marzu 2013 li temenda l-Anness XVIII (Is-saħħa u s-sigurtà fuq il-post tax-xogħol, il-liġi tax-xogħol u t-trattament ugwali għall-irġiel u n-nisa) ta’ mal-Ftehim ŻEE

29.8.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 231/17
               
            DEĊIŻJONI TAL-KUMITAT KONĠUNT TAŻ-ŻEE
      Nru 43/2013
      tal-15 ta’ Marzu 2013
      li temenda l-Anness XVIII (Is-saħħa u s-sigurtà fuq il-post tax-xogħol, il-liġi tax-xogħol u t-trattament ugwali għall-irġiel u n-nisa) ta’ mal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva tal-Kunsill 77/576/KEE (1) tħassret permezz tad-Direttiva tal-Kunsill 92/58/KEE (2). Billi dawn id-Direttivi huma inkorporati fil-Ftehim ŻEE t-tnejn li huma, ir-referenza għad-Direttiva 77/576/KEE għandha titħassar mill-Ftehim ŻEE.
               
            
                  (2)
               
               
                  Id-Direttiva tal-Kunsill 86/188/KEE (3) tħassret permezz tad-Direttiva 2003/10/KE tal-Parlament Ewropew u tal-Kunsill (4). Billi dawn id-Direttivi huma inkorporati fil-Ftehim ŻEE t-tnejn li huma, ir-referenza għad-Direttiva 86/188/KEE għandha titħassar mill-Ftehim ŻEE.
               
            
                  (3)
               
               
                  Id-Direttiva tal-Kunsill 93/104/KE (5) tħassret permezz tad-Direttiva 2003/88/KE tal-Parlament Ewropew u tal-Kunsill (6). Billi dawn id-Direttivi huma inkorporati fil-Ftehim ŻEE t-tnejn li huma, ir-referenza għad-Direttiva 93/104/KE għandha titħassar mill-Ftehim ŻEE.
               
            
                  (4)
               
               
                  Għalhekk l-Anness XVIII ta’ mal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      It-test tal-punti 1 (id-Direttiva tal-Kunsill 77/576/KEE), 6 (id-Direttiva tal-Kunsill 86/188/KEE) u 28 (id-Direttiva tal-Kunsill 93/104/KE) tal-Anness XVIII ta’ mal-Ftehim ŻEE jiġi mħassar.
      Artikolu 2
      Din id-Deċiżjoni tidħol fis-seħħ fis-16 ta’ Marzu 2013, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 3
      Din id-Deċiżjoni tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment taż-ŻEE ta’ miegħu.
      
         Magħmul fi Brussell, il-15 ta’ Marzu 2013.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 229, 7.9.1977, p. 12.
      
         (2)  ĠU L 245, 26.8.1992, p. 23.
      
         (3)  ĠU L 137, 24.5.1986, p. 28.
      
         (4)  ĠU L 42, 15.2.2003, p. 38.
      
         (5)  ĠU L 307, 13.12.1993, p. 18.
      
         (6)  ĠU L 299, 18.11.2003, p. 9.
      
         (*)  Ma huwa indikat l-ebda rekwiżit kostituzzjonali.